Татарстанның танылган фотохәбәрчесе Дмитрий Бунтуков вафат

	22 апрель көнне “Ватаным Татарстан” газетасы редакциясендә озак еллар фотохәбәрче булып эшләгән хезмәттәшебез Дмитрий Бунтуковны каты авыру арабыздан алып китте.	 Дмитрий Всеволодович 1952 елның 12 апрелендә Казан шәһәрендә туган. 1975 елда Казан дәүләт авыл хуҗалыгы институтын тәмамлаган. 1999 елдан 2012 елга кадәр редакциядә фотохәбәрче вазыйфасын башкарды. Рәсми төстә эштән китсә дә, Дмитрий үзе дә, һөнәри осталык белән башкарылган эшләре дә гел күз алдында булды. Редакциябездә, тарихи елъязма булып, аның бик бай архивы калды. Газетага куелган фоторәсемнәр янына “ВТ” архивыннан” дип язылса, димәк, бу Дмитрий Бунтуковның хезмәте дигән сүз. Монда республикабызның һәр районы, һәр авылы, кешеләре турында мәгълүмат табарга була. 
	---	
Ватаным Татарстан

	№ --- | 23.04.2021	


